Diari Oficial de la Generalitat Valenciana


Sumari del DOGV 7396, del 05-11-2014 (2014/10967)

Resolució de 30 d'octubre de 2014, de la Conselleria d'Infraestructures, Territori i Medi Ambient, per la qual es desistix del procediment de licitació de l'expedient CMAYOR/2014/01/50, neteja de diversos locals de la Conselleria d'Infraestructures, Territori i Medi Ambient a la província de Castelló.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7396

Data del DOGV
:   05-11-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/10584


Data del document
:   30-10-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Resolució de 30 d'octubre de 2014, de la Conselleria d'Infraestructures, Territori i Medi Ambient, per la qual es desistix del procediment de licitació de l'expedient CMAYOR/2014/01/50, neteja de diversos locals de la Conselleria d'Infraestructures, Territori i Medi Ambient a la província de Castelló. [2014/10899]  
Vista la proposta del subsecretari de data 20 d'agost de 2014, en relació amb el desistiment del procediment de licitació de l'expedient CMAYOR/2014/01/50, neteja de diversos locals de la Conselleria d'Infraestructures, Territori i Medi Ambient a la província de Castelló, en resulten els antecedents de fet següents:  
1. Per mitjà de la Resolució de 22 de juliol de 2014, de la consellera d'Infraestructures, Territori i Medi Ambient, s'aprova l'expedient de contractació, inclòs el plec de clàusules administratives particulars i annexos, el gasto que comporta i es disposa l'obertura del procediment d'adjudicació a l'oferta econòmicament més avantatjosa en funció de diversos criteris.  
2. El 30 de juliol de 2014 es va enviar al Diari Oficial de la Unió Europa l'anunci de licitació i es va publicar en el Diari Oficial de la Comunitat Valenciana el 12 d'agost de 2014, i en el Boletín Oficial del Estado el 7 d'agost de 2014, i el termini de presentació d'ofertes va finalitzar el 10 de setembre de 2014.  
3. En data 20 d'agost de 2014 es remet proposta de desistiment del subsecretari, ja que després de la licitació de l'expedient en els diaris oficials anteriorment indicats s'ha detectat una sèrie de discrepàncies entre allò licitat i les necessitats reals del servici de neteja no esmenables, sense que això implique la modificació del pressupost de licitació. Concretament, falta incloure-hi la neteja del local destinat a taller d'obres públiques situat al carrer de Galícia, número 10, de Castelló de la Plana, així com la contractació de personal especialitzat encarregat de la neteja de vidres, persianes o altres elements de difícil accés dels locals inclosos en el contracte.  
  
Fonaments de dret  
1. L'article 155 del text refós de la Llei de Contractes del Sector Públic, «Renúncia a la formalització del contracte i desistiment del procediment d'adjudicació per l'Administració», disposa:  
«1. En el cas en què l'òrgan de contractació renuncie a subscriure un contracte per al qual haja efectuat la convocatòria corresponent o decidisca reiniciar el procediment per a la seua adjudicació, ho notificarà als candidats o licitadors, i informarà també la Comissió Europea d'esta decisió quan el contracte haja sigut anunciat en el Diari Oficial de la Unió Europea.  
2. La renúncia a la subscripció del contracte o el desistiment del procediment només podran acordar-se per l'òrgan de contractació abans de l'adjudicació. En ambdós casos es compensarà els candidats o licitadors pels gastos en què hagen incorregut, en la forma prevista en l'anunci o en el plec, o d'acord amb els principis generals que regixen la responsabilitat de l'Administració.  
3. Només podrà renunciar-se a la subscripció del contracte per raons d'interés públic degudament justificades en l'expedient. En este cas, no podrà promoure's una nova licitació del seu objecte mentres subsistisquen les raons al·legades per a fonamentar la renúncia.  
4. El desistiment del procediment haurà d'estar fonamentat en una infracció no esmenable de les normes de preparació del contracte o de les reguladores del procediment d'adjudicació, i s'haurà de justificar en l'expedient la concurrència de la causa. El desistiment no impedirà la iniciació immediata d'un nou procediment de licitació.»  
  
2. La consellera d'Infraestructures, Territori i Medi Ambient és competent per a adoptar la present resolució en virtut de les facultats previstes en l'article 28 de la Llei 5/1983, de 30 de desembre, del Consell.  
  
Vistos els preceptes legals i la resta de disposicions d'aplicació general i pertinent, resolc:  
  
Únic  
Desistir del procediment de licitació de l'expedient CMAYOR/2014/01/50, neteja de diversos locals de la Conselleria d'Infraestructures, Territori i Medi Ambient a la província de Castelló, i que s'allibere el crèdit retingut a este efecte.  
  
Contra la present resolució, que posa fi a la via administrativa, es podrà interposar un recurs potestatiu de reposició davant de la persona titular de la Conselleria d'Infraestructures, Territori i Medi Ambient, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb allò que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjuí que puga exercitar-se qualsevol altre recurs que crega oportú.  
  
València, 30 d'octubre de 2014.- La consellera d'Infraestructures, Territori i Medi Ambient, p. d. (R 01.08.2014; DOCV 7332, 05.08.2014), el secretari autonòmic d'Infraestructures, Territori i Medi Ambient: Victoriano Sánchez-Barcaiztegui Moltó.